**Fiberbredbånd projekt ”Kongsmark”.**

**(sommerhus området fra Stillingevej i nord til Kelstrup Strand i syd).**

Vi er som grundejere nu nødt til at tilkendegive hver især/pr. adresse, om vi ønsker at få etableret fiberbredbånd i sommerhuset af Fibia.

SEAS-NVE har givet et milliard tilskud til etablering af fiberbredbånd i deres forsyningsområde, men det kræver at der er den nødvendige interesse og antal tilsagn for at projektet føres ud i livet.

Der er ca. 1500 adresser i området som nu har chancen for at benytte sig af dette tilbud.

Internetforbindelsen er i dag et vigtigt parameter selv om vi er i sommerhuset og skal slappe af. Der er mange gode grunde til at sommerhuset har en hurtig og stabil internetforbindelse i en sikker kabelfremføring.

* Hastighedsgaranti (ingen problemer med træer, bygninger eller andre årsager til signalproblemer).
* Vi bruger den til vores tv-oplevelser, alarmer, styring af varmepumper, gaming og streaming af bl.a. tv pakker man allerede har i anden bolig, wi-fi forbindelse til vores mobiler og iPad, telefoni og ved udlejning er det efterhånden en nødvendighed at der er en god internetforbindelse.
* Det er også en måde at fremtidssikre sit sommerhus og ifølge mange mæglere øger det husets salgsværdi.
* Efter etablering og installation står det jo den enkelte grundejer frit for hvad og hvor meget forbindelsen skal bruges til.

**SOMMERHUS TILBUD / BESKRIVELSE.**

1. Etablering og installation af fibernettet, (besøg af fiberkonsulent, gravearbejde, kabelfremføring ind i hus, montering af fiberboks som derefter er tilslutningen til internettet). Dette er altså KUN etablering og installation og en engangsinvestering.

Dette tilbyder Fibia til os for: kr. 1495, (dette er fradragsberettiget hos skat via håndværkerfradraget og vil for de fleste have en værdi af 5-600 kr.).

1. Sommerhus Waoo Fritid.

Fiberbredbånd 50/50 Mbit/s med hastighedsgaranti.

Dette er bredbånd (fibernet). Intet andet er med i pakken Waoo Fritid til 199,00 kr. /måned. 2.388,00kr. / år.

Binding af abonnement er 6 måneder, men kan gøres hvilende.

Dvs. efter én måned kan du sætte dit abonnement i hvile. Minimum pris i 6 mdr. med hvilende abonnement 493,-. Består af abonnement 199,- (1x199,-), aktivering af hvilende abonnement 49,- (engangsbeløb), hvilende abonnement 245,- (5x49,-). Aktivering igen er uden omkostning.

**Mindste pris er** : 1495 + 199 + 49 + (5x49) = **kr. 1988,00 (minus 5-600 kr.)**

**Mindstepris indeholder etablering, installation, tilslutning, 1 måneds 50/50 fibernet og 5 måneders hvilende abonnement.**

**Ønsker du TV :**

1. Sommerhus Waoo Fritid + tv.

Fiberbredbånd 50/50 Mbit/s + tv pakke med hastighedsgaranti.

Dette er bredbånd (internet) + en tv-pakke med de gængse tv-kanaler: 329,00 pr. md. Kr. 3.948,00. / år. Binding af abonnement er 6 måneder, men kan også gøres **hvilende** som nævnt under Waoo Fritid.

Der skal tilkøbes en tv-boks.

**Opsigelse** af abonnement er 1 måneds varsel, efter mindste binding som er de første 6 måneder.

**En genåbning** af et abonnement efter det har været opsagt i en periode koster d.d. kr. 299,00.

Du kan læse mere om andre hastigheder, tv pakker m.m. på Fibia`s hjemmeside.

**Tidsplan for etablering:** Afhænger naturligvis af tilmeldinger.

**Bestilling: Sidste frist for dette tilbud er mandag den 16. december 2019.**

Det er nødvendigt at bestille hos Fibia **hurtigst muligt,** hvis du er en af dem der ønsker at få etableret fiberbredbånd i sommerhuset. **Hvis** der opnås de nødvendige **tilmeldinge**r vil der blive etableret fibernet i området.

**Har det interesse ? Så tilmeld din adresse hurtigst muligt.**

Du går ind på [www.Fibia.dk/kongsmark](http://www.Fibia.dk/kongsmark), på siden skal du vælge produkt, opgive kontaktoplysninger og naturligvis installationsadressen. Derefter indsend bestilling.

Alternativt, ring til kundeservice på 70292444

**Foranstående er med forbehold for ændringer fra leverandøren.**

**Kongsmark Strandhuse. 10.10.2019/cpl**